Groot soektog na vermiste Krugersdorp-seuntjie | Maroela Media
Groot soektog na vermiste Krugersdorp-seuntjie
Matthew Ryan Olivier wat op 27 Desember 2015 in die Tarlton-omgewing verdwyn het
JONGSTE: Matthew se liggaam is ongelukkig Dinsdag gevind. Lees meer.
ŉ Groot soektog is van stapel gestuur na die vyfjarige Matthew Ryan Olivier wat Sondagaand op Groenplaas in die Tarlton-omgewing naby Krugersdorp in Gauteng verdwyn het.
“Matthew het laat die middag gaan buite speel,” het sy ouma, Sharon Ansara, Dinsdagoggend aan Maroela Media gesê. “Hy wou buite saam met die meisiekinders gaan speel, omdat die seuns bordspeletjies gespeel het. Maar toe ek ongeveer 10 minute later, omstreeks 18:00, hulle gaan roep om op te pak en in te kom, was hy nie by hulle nie.” Die twee dogters is nege jaar oud.
Sharon het gesê die hek was oop en hulle is nie seker of die hond uitgehardloop het en Matthew agter hom aan is nie.
“Hy het al vantevore verdwyn, maar dan het ons hom sommer binne ŉ paar minute weer gekry – hy gaan nooit ver van die huis af weg nie,” het sy verduidelik.
Sharon en haar man, Lawrence, woon saam met hul drie kleinkinders en drie peetkinders op Groenplaas. “Dit is baie groot. Daar is so drie huise bymekaar, dan weer ŉ groot oop stuk en dan weer ŉ paar huise bymekaar,” het sy verduidelik.
Sy het gesê die polisie se honde-eenheid en bure het hulle Sondagaand help soek. Hulle het Maandag teruggekeer en tot 22:30 weer die hele plaas deursoek en met ŉ helikopter ook uit die lug probeer soek. “Daar was ook klomp vrywilligers wat met hul bakkies en motors gekom het om te help soek,” het sy gesê.
Dit het Sondagaand en Maandagaand gereën, maar sy sê daar is nie ŉ teken dat daar iemand vreemd op die plaas was nie. “Dit voel so vreemd, dit voel of ons iets mis. Hoe verdwyn ŉ kind binne 10 minute van die aardbol af?” het sy gesê. “Die twee seuns, agt en 13 jaar oud, het selfs in gate gekruip om te kyk of hulle hom nie kry nie – daar waar die helikopter nie kan sien nie.”
Sharon het gesê die soektog hervat Dinsdagoggend.
Matthew het blonde hare. Hy het ŉ oranje T-hemp en oranje kortbroek aangehad toe hy verdwyn het.
krugersdorp Matthew Ryan Olivier vermis
Man in hof oor Kersfees-verkragting
Chris Barnard: Van ‘klassieke Mahala’ tot meesleurende TV-reekse
EK HOOP TER HARTE DAT DIE SEUNTJIE OPGESPOOR WORD. KAN MY NIE INDINK WAARDEUR DIE FAMILIE MOET GAAN NIE. ABBA VADER HOU ASB U HAND VAN BESKEREMING OOR MATHEW
Michelle De Jager · 3 jaar gelede
Het nou net gehoor hy is oorlede. Baie sterkte aan die familie
Ons wag net vir bevestiging van die polisie voor ons ‘n opvolgberig publiseer.
Liz · 3 jaar gelede
Is daar enige nuus oor Mathew. Ek het ook n kind verloor. Sterkte aan die familie
Mense ek het probeer om op elke moontlik plek sy foto te share, my hart gaan uit na die familie. Dit gebeur so gou, mag hy veilig terugkom
Gerhardt · 3 jaar gelede
Ek waardeer Maroela se hulp met sulke gevalle. Ek bid dat die seun gevind word.
Veronica · 3 jaar gelede
Mog die liewe Vader die klein seun bewaar, mag hulle hom vind. Mathew ons bid vir jou en jou ouma en al jou maaitjies ook vir jou trugkoms.
louise · 3 jaar gelede
Mag die Vader gee dat hy veilig is
Stephne · 3 jaar gelede
Soek op die plaas waar hy gespeel het hulle aal hom daar kry. Hy is nie gevat nie.
Mens wil liefs nie dink wat dalk kon gebeur het nie. Mag hy dalk net van moegheid êrens aan die slaap geraak het en wel self tevoorskyn kom, ek bid regtig dat dit iets heel simpels is en dat hy veilig is. Ek bid saam met almal vir sy spoedige en veilige terugkeer! Hou ons asb op datum Maroela!
martie ferreira muller · 3 jaar gelede
My hart gaan uit na daai ouma en oupa. Julle is in ons Gebede.
Ek was sowat ‘n uur gelede daar maar nog geen nuus !
Peet Horn · 3 jaar gelede
Ek was sowat ‘n uur gelede daar maar nog geen nuus.
Madalaine Burger - PE · 3 jaar gelede
Glo in die Krag van Gebed, dat elkeen wat hierdie berig lees bid dat Jesus hom sal terugbesorg en sterkte aan al die familie- bly Glo net. Dink aan jul en bid vir jul.
Hy is nie dalk in ‘n yskas of vrieskas nie…. Dit het al ‘n hele paar keer gebeur……
self n ma · 3 jaar gelede
peet as jul iets hoor sal julle ons op hoogte hou
Tania · 3 jaar gelede
Ai julle my hart breek vir julle . Maar ons God is groot. ABBA VADER ontferm U asb oor Matthew. Vader U hou die heelal in die palm van U hand. Hou hom veilig asb. Lei sy ouers deur U gees na waar Matthew is. Dankie Vader. AMEN
lynette groenewald · 3 jaar gelede
Nou moet alles ingesit word. Tyd is nou die vyand
Ronel Nieuwoudt · 3 jaar gelede
Ai dis baie erg! ons bid dat hierdie klein seuntjie spoedig ongedeerd gekry sal word.
Ashtia · 3 jaar gelede
Dit is baie erg.
Ek kan my nue eers indink dat so iets met my familie moet gebeur nie.
Hy dalk iewers ingeklim om weg te kruip en kannie uit nie. Sterkte aan almal wat soek. Xx
ME · 3 jaar gelede
Die nuus wat ek lees is hy is oorlede. NEEEEEE
Eva · 3 jaar gelede
Sopas gelees dat hy oorlede is. Verdrink? Maroela kan jul dalk vir ons ondersoek instel en uitvind asb
@Eva dit het ek ook gelees dat hy in ‘n sluisdam verdrink het. RIV Engeltjie
maroela weet jul al iets van di kind
RIP Mathew, so sad. Spread your wings and fly hight.
Jean-Mari · 3 jaar gelede
Waar het julle dit gelees / gesien? Een persoon sê hy is gevind en als okay en n paar ander hoor hy is oorlede?
Jean-Mari – dis maar wat ons gehoor het. Daar is nou soveel onsekerheid en dus dink ek ons moet wag vir Maroela se berig nadat hul self met polisie geskakel het. Gewoonlik is ons “source” betroubaar maar dalk het hul ook nie die feite gekry nie.
Ek verneem hys oorlede laat weet asseblief of dit wel so is. Sterkte aan die ouers
CPF Lid · 3 jaar gelede
Die Randfontein CPF was ook op toneel. Die seun het wel verdrink. Dit is op ons groepe bevestig.
Ongelukkig het die kind in n sluisdam verdrink
shiela · 3 jaar gelede
Die seun is gevind by het verdrink hy oorlede lede van CPF en sos het dit bevestig hul was op die toneel
Jammer Maroela – ons het gehoor hy is gevind en als is reg. Daar is nou soveel berigte en dinge, osn weet dus net hy is gevind maar of hy lewe al dan nie sal ons voor wag vir jul verdere berig. Dankie
Nadia · 3 jaar gelede
Vreeslik jammer om te hoor oor die verlies.
Liewe Vader, hou U hand oor die gesin en gee hulle krag om deur die seer te werk – Amen
Ag dis so sad :-(
Sterkte en liefde aan die gesin.
Tersia Gouws · 3 jaar gelede
Oorlede. So hartseer.
Daar is nie woorde nie net so jammer
Elma Tiran · 3 jaar gelede
Hi wat se skok moet dit nou nie vir die mense wees nie. Is so sad . Ek glo jesus sal hulle toevou in sy arms en hulle vertroos.
Sterkte aan hierdie mense . Wat n vreeslike dag moet dit nou nie vir hulle wees nie…my hart uit na hulle..
Baie liefde aan julle almal…
tersia · 3 jaar gelede
Op High 5 kids recovery unit se fb page gesien hy is gevind maar is oorlede. SAP ondersoek verder.
My innigste meegevoel met die familie.sterkte vir julle
Liewe Sune van heerden nms Maroela media dis nie net julle wat nuusberigte en bevestigings vanuit die polisie ontvang nie daar is baie ander goeie nuuswebwerwe en kanale wat ook die storie vd seuntjie volg en plaas, dis seker nie nodig om aanmekaar dieselfde storietjie oor en oor te herhaal nie, ons kan lees